Сочиялда аскІоб Ту-154 катастрофа — 2016 соналъул 25 декабралъ лъугьараб авиациялъул катастрофа. Чкаловский аэропорталдаса — Сириялъул ХІмеймим аэропорталде боржунеб букІараб Россиялъул ЦІуниялъул Министерлъиялъул самолет бортана ЧегІералъдалъе  Сочи шагьаралъул рагІаллъиялда.

Самолёт 
Самолет Ту-154Б-2, борталъул номер RA-85572.

Самолёт гьабун букІана 1983 соналъ «Авиакор» заводалда. Гьелъул гьоркьохъеб куцалда моцІида жаниб гьарурал рорженал рахунел рукІана 27 сагІаталде. Гьеб гьаваялъул гамица аслиял рорденал гьарулел рукІана 1,6 сагІтица халат рахъунел гьоркьохъел манзилазде. 2018 соналъ иргадулаб ремонтги гьабун, цІидасан пайда босизе биччазе ракІалда букІана гьеб самолет.

Брожиналда цебе самолеталъул киналниги иргадулал хІалбихьиял гьарун рукІана ва гьеб ярагьунеблъун букІана.

Пассажирал ва экипаж 
Самолеталда рукІана 85 пассажирги 8 экипажалъулавги. Пассажираздаса рукІана — 65 музыкант, 8 рагъул хъулухъалда вугев), 9 журналист («ТІоцебесеб каналалъул», «Звезда» ва НТВ каналазул лъаб-лъаб журналист), 2 федералияв пачалихъалъул хъулухъчагІи, гьединго Россиялъул ЦІуниялъул министерлъиялъул маданияталъул департаменталъул директор Антон Губанков ва «РитІухъаб кумек» фондалъул нухмалъулей Елизавета Глинка.

Лъугьа-бахъин ккараб куц

Катастрофа 
Россиялъул ЦІуниялъул Министерлъиялъул самолеталъ тІубалеб букІана рейс Чкаловский аэропорталдаса — Сириялъул ХІмеймим аэропорталде, Сочиялъул аэропорталда цIатари тIезе лъалхъенги гьабун. Сочиялдаса самолёт къватІибе бахъана 25 декабралъ сагІат 05:25 (02:25 GMT), кинго кІиго минуталдасан, 05:27 минут араб мехалда, гьеб тІагІана радаразул экраназдаса ва бортана ЧІегІералъдал рагІалдаса щуго километраялъ Анапаялъул рахъалде кколеб бакІалда.

Хвасар гьариялъул операция 
Россиялъул цІуниялъул министерлъиялъул ва ГІАМалъул хъулухъаз байбихьана самолет хъирщизе.. ЦІех-рехалъул операция битIа-бишун ккезабулеб буго ЦІуниялъе нухмалъулеб миллияб централдасан ЦІуниялъул Министр Сергей Шойгуца. Байбихьудасанго ЧІегІералъдалъ цІех-рех гьабизе бихьизабун букІана анкьго гама, ва щуго вертолёт Ми-8. Самолеталъул кускул ва пассажиразул хасал къайи ратана ралъдал рагІалдасан 12-14 километраялъ 50-70 метраялъул гъварилъуда. Катастрофаялъул къурбаналъул щуго жаназа батана.

ЦIех-рех гьаби
Цереккунисел баяназда рекъон, рагъулаб ТУ-154 самолет балагьалде ккеялъе сабаблъун чІезабун буго, техникияб жагъаллъи букIин яги самолет бачиналъулъ биччараб гъалатІ. Россиялъул Федерациялъул цІех-рехалъул комитеталъул Сочиялъул гарнизоналъул рагъулаб цІех-рехалъул бутІаялъ рагьана такъсиралъулаб иш, РФ Такъсиралъулаб Кодексалъул ялда рекъон (захІматаб хІасил тІаде бачараб, рорженалъул къанунал хвезари). Иш кьун буго ЦІех-рехалъул комитеталъул Централияб аппараталде. Катастрофаялъул цІех-рех гьабулеб буго Россиялъул ЦІуниялъул министерлъиялъул комиссиялъ, ЦІуниялъул министерасул заместител, армиялъул генерал Павел Поповасул бетІерлъиялда гъоркь ва пачалихъияб комиссиялъ ХІукуматалъул Председатель Дмитрий Медведевасул бетІерлъиялда гъоркь.

Реакция
РФ президент Владимир Путинил амруялда рекъон, 26 декабрь лъазабун буго тІолгомиллияб чІегІербаялъул къолъун.

МугъчІваял 
Россиялъул ЦІуниялъул министерлъиялъул сайталда бугеб, Ту-154 самолеталда рукІарал пассажиразул сияхІ

ХІужаби 

Авиациялъул лъугьа-бахъинал 2016 соналъ
Россиялда 2016 соналъул аиациялъул лъугьа-бахъинал